Diari Oficial de la Generalitat Valenciana


Sumari del DOGV 7840, del 29-07-2016 (2016/5567)

Notificació de la sentència dictada en el procediment de mesures de fills extramatrimonials número 1632/2014.
-------------------------------------------------------------------------------------------------------------

### Dades del document

Número de DOGV
:   7840

Data del DOGV
:   29-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5567


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de mesures de fills extramatrimonials número 1632/2014. [2016/5567]  
Procediment: família, guarda, custòdia i aliments de fill menor no matrimonial no consensuat 001632/2014.  
Lletrat de l'Administració de Justícia: Francisco Javier García Navarro.  
Juí: família, guarda, custòdia i aliments de fill menor no matrimonial no consensuat 001632/2014.  
Part demandant: Ascensión Miguel Martínez.  
Part demandada: Alfredo Fernández Cañamero.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que, literalment, és com segueix:  
  
«Dispositiva  
Estime la demanda de mesures de fills extramatrimonials contenciosa interposada per Ascención Miguel Martínez, representada per la procuradora la senyora Candela Martínez, contra Alfredo Fernández Cañamero, i adopte les següents mesures respecte al fill menor d'edat, A. F. M.:  
1. Es disposa la privació a Alfredo Fernández Cañamero de la pàtria potestat sobre el menor, A. F. M., sent-ne exercida de forma exclusiva per la mare, Ascención Miguel Martínez, la qual tindrà la guarda i custòdia del menor.  
2. Se suprimeix el règim de visites i comunicacions amb el pare.  
3. S'assenyala la quantitat de dos cents euros (200 ?) com a pensió per aliments de la filla menor, quantitat que el demandat ingressarà els primers cinc dies de cada mes en el compte indicat per l'actora i que s'actualitzarà anualment d'acord amb les variacions de l'índex de preus al consum. Cada progenitor haurà d'abonar el 50 % de les despeses extraordinàries que puga ocasionar el menor, entre les quals no s'inclouen les despeses de matrícula escolar, llibres i material escolar o roba, ja que aquestes són despeses ordinàries, d'acord amb la definició jurídica d'aliments establida en l'article 142 del Codi Civil, segons la qual a més d'entendre's per aliments l'imprescindible per al suport, habitació, vestit i assistència mèdica de l'alimentista, aquests comprenen també l'educació i la instrucció de l'alimentista.  
Pel que fa a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, només s'hauran d'assumir al 50 % les que es realitzen de comú acord entre els progenitors, sent-ne en cas contrari assumit el pagament per aquell que haja decidit la realització de l'esmentada activitat. En tot cas, les despeses extraordinàries que no tinguen caràcter urgent hauran de ser consentides per ambdós progenitors, i s'entén que l'altre consent en la realització de la despesa quan, notificada la intenció de realitzar-la i el seu import, amb els documents corresponents, per qualsevol mitjà fefaent, deixara transcórrer el termini de 10 dies sense mostrar-hi oposició. En cas de discrepància entre les parts sobre la procedència de la despesa, haurà de sotmetre's a la decisió judicial. Només les de caràcter urgent i necessari es poden realitzar sense el consentiment o l'autorització judicial previs.  
  
4. No s'aprecien motius per a imposar les costes processals a cap dels litigants.  
Una vegada siga ferma aquesta resolució, remeteu-ne un testimoni al Registre Civil d'Albacete per a inscriure la privació de la pàtria potestat al marge de la inscripció de naixement de la menor, A. F. M.  
Notifiqueu aquesta resolució a les parts i feu-los saber que, contra aquesta interlocutòria, s'hi pot interposar un recurs d'apel·lació mitjançant la presentació d'un escrit de preparació del recurs davant d'aquest tribunal dins del termini de 20 dies hàbils comptadors des de l'endemà de la notificació, on l'apel·lant haurà d'exposar les al·legacions en què basa la impugnació, a més d'esmentar la resolució contra la qual apel·la i els pronunciaments que impugna (art. 458 LECn). D'acord amb la disposició addicional 15a de la Llei Orgànica del Poder Judicial (LO 1/2009, que modifica la LO 6/1985), la part que interpose un recurs contra aquesta resolució haurà de constituir, com a requisit indispensable per a la tramitació, un dipòsit de 50 euros en el compte de dipòsits i consignacions d'aquest jutjat. Queden eximits de la constitució del dipòsit per a recórrer els qui tinguen reconegut el dret d'assistència jurídica gratuïta (DA 15a LO 6/1985, d'1 de juliol, del Poder judicial).  
  
Incloeu-ne l'original al llibre de sentències i poseu un testimoniatge d'aquesta resolució en les actuacions.  
Aquesta és la meua sentència, jutjant d'acord amb el dret, que pronuncie, mane i firme.  
Publicació. L'estenc jo, el lletrat de l'Administració de Justícia, per a fer constar que a continuació es publica la sentència dictada, mitjançant la notificació a les parts. En done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte en el Diari Oficial de la Comunitat Valenciana, per a portar a efecte la diligència de notificació a Alfredo Fernández Cañamero.  
  
  
Elx, 12 de juliol de 2016.- El lletrat de l'Administració de Justícia: Francisco Javier García Navarro.